Sciant presentes et futuri quod Hugo Pauper, filius Galteri Rufi, concessit monachis de Vallelucente quicquid pater ejus possederat in territorio Cyrillei, et in plano et in bosco, tali conditione quod unoquoque anno a monachis, in festo beati Remigii, duos solidos pro censu inde haberet. Hujus pacti facti in Erveio, testes fuerunt domnus Milo de Erveio, et Buro et Hugo Bae, Pontius de Radicibus, Hugo de Cussingeio, Mainardus Ruffus, Stephanus Sormeriaci, et Guido frater ejus, Alelmus de Veniseio. Hoc pactum iterum recognovit idem Hugo apud Sanctum-Florentinum, et in fide sua asseruit fideliter se omni tempore servaturum. Hujus iterum recognitionis testes fuerunt Herbertus filius Warneri, Ansellus Busellus et Stephanus frater Boninus, Teodericus Rainaldus, sacerdotes; burgenses vero, Robertus Rex, Havinus.